
And undernethe hir feet sche had the moone,,

Wexyng it was,, and schulde wane soone.              1220

In gaude greene hire statue clothed was,,

With bowe in hande, and arwes in a cas.

Hir eyghen caste sche ful lowe adoun,

Ther Pluto hath his derke regioun.

A womman travailyng was hire biforn,

But for hire child so longe was unborn

Ful pitously Lucyna gan she calle.,

And seyde, " Help, for thou mayst best of alle/'

Wei couthe he peynte lyfly that it wrought^

With many a floren he the hewes bought.            1230

Now been thise listes maatl, and Theseus
That at his grete cost arayede thus
The temples and the theatres every delj
Whan it was don, it liked him right wel.
But stynt I wil of Theseus a lite^,
And speke of Palomon and of Arcite.

The day approcheth of her attoumynge,,
That every schuld an hundred knightes brynge,
The batail to derreyne, as I you tolde;
And til Athenes, her covenant to holde,               1240

Hath every of hem brought an hundred knightes
Wel armed for the werre at alle right es.
And sikerly ther trowede many a man
That never, siththen that this world bigan,
For to speke of knighthod of her hond.,
As fer as God hath maked see or lond,
Nas,, of so fewe, so good a company.
For every wight that loveth chyvalry^
And wold, his thankes, have a passant name,
Hath preyed that he mighte be of that game ;      1250
And wel was him, that therto chosen was.
For if ther felle to morwe such a caas,
I knowe wel., that every lusty knight
That loveth paramours,, and hath his might,,
Were it m Engelondj or elleswhere,
They wold, here thankes, wilne to be there.
To fighte for a lady; henedicite !
It were a lusty sighte for to see.
And right so ferden they with Palomon,
With him. ther wente knyghtes many oon;           1260

Some wol ben armed in an haburgoun,
In a bright brest-plat and a gypoun;
And som wold have a peyre plates large;
And som wold have a Pruce scheld, or a targe;